CELEX: 31990R3152
Language: el
Date: 1990-10-29 00:00:00
Title: Κανονισμός (ΕΟΚ) αριθ. 3152/90 του Συμβουλίου της 29ης Οκτωβρίου 1990 για την αύξηση της ποσότητας της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 1054/90 για το πετρέλαιο εσωτερικής καύσης ( gas oil ) χαμηλής περιεκτικότητας σε θείο

Avis juridique important

|

31990R3152

Κανονισμός (ΕΟΚ) αριθ. 3152/90 του Συμβουλίου της 29ης Οκτωβρίου 1990 για την αύξηση της ποσότητας της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 1054/90 για το πετρέλαιο εσωτερικής καύσης ( gas oil ) χαμηλής περιεκτικότητας σε θείο  

Επίσημη Εφημερίδα αριθ. L 302 της 31/10/1990 σ. 0054 - 0054

***** ΚΑΝΟΝΙΣΜΟΣ (ΕΟΚ) αριθ. 3152/90 ΤΟΥ ΣΥΜΒΟΥΛΙΟΥ  της 29ης Οκτωβρίου 1990  για την αύξηση της ποσότητας της κοινοτικής δασμολογικής ποσόστωσης που ανοίχθηκε με τον κανονισμό (ΕΟΚ) αριθ. 1054/90 για το πετρέλαιο εσωτερικής καύσης (gas oil) χαμηλής περιεκτικότητας σε θείο  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1054/90 (1), το Συμβούλιο άνοιξε, για το πετρέλαιο εσωτερικής καύσης (gas oil) χαμηλής περιεκτικότητας σε θείο, που υπάγεται στον κωδικό ΣΟ ex 2710 00 69, κοινοτική δασμολογική ποσόστωση με μηδενικό δασμό, της οποίας η προσωρινή ποσότητα καθορίστηκε σε 3 500 000 τόνους, για την χρονική περίοδο από την 1η Μαΐου μέχρι τις 31 Δεκεμβρίου 1990·  ότι, βάσει των πλέον πρόσφατων στοιχείων σχετικά με το προϊόν αυτό για το τρέχον έτος, εκτιμάται ότι οι συμπληρωματικές εισαγωγικές ανάγκες στην Κοινότητα, προελεύσεως τρίτων χωρών, ανέρχονται για το άμεσο μέλλον σε 5 000 000 τόνους· ότι πρέπει να αυξηθεί το μέγεθος της ποσότητας αυτής, για να ληφθούν υπόψη οι διαπιστωθείσες ανάγκες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ποσότητα της κοινοτικής δασμολογικής ποσόστωσης που ανοίχτηκε με τον κανονισμό (ΕΟΚ) αριθ. 1054/90 για το πετρέλαιο εσωτερικής καύσης (gas oil ) χαμηλής περιεκτικότητας σε θείο, που υπάγεται στον κωδικό ΣΟ ex 2710 00 69, αυξάνεται από 3 500 000 σε 8 500 000 τόνους.  Άρθρο 2  Ο παρών κανονισμός αρχίζει να ισχύει την έβδομη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 29 Οκτωβρίου 1990.  Για το Συμβούλιο  Ο Πρόεδρος  G. RUFFOLO  (1) ΕΕ αριθ. L 108 της 28. 4. 1990, σ. 7.